
Jäätmeseaduse muutmise seadus (riikidevahelise jäätmeveo määruse (EL) 2024/1157 rakendamine)


§ 1. Jäätmeseaduse muutmine

Jäätmeseaduses tehakse järgmised muudatused:

1) paragrahvi 231 lõike 1 punktis 4 asendatakse tekstiosa „Euroopa Parlamendi ja nõukogu määruses (EÜ) nr 1013/2006 jäätmesaadetiste kohta (ELT L 190, 12.07.2006, lk 1–98)“ tekstiosaga „Euroopa Parlamendi ja nõukogu määruses (EL) 2024/1157, mis käsitleb jäätmesaadetisi ning millega muudetakse määrusi (EL) nr 1257/2013 ja (EL) 2020/1056 ning tunnistatakse kehtetuks määrus (EÜ) nr 1013/2006 (ELT L, 2024/1157, 30.04.2024),“;

2) paragrahvi 108 lõikes 1 asendatakse tekstiosa „Euroopa Parlamendi ja nõukogu määruses (EÜ) nr 1013/2006“ tekstiosaga „Euroopa Parlamendi ja nõukogu määruses (EL) 2024/1157“;

3) paragrahvi 108 lõige 2 muudetakse ja sõnastatakse järgmiselt: 
„(2) Jäätmete riikidevahelise veo suhtes kohaldatakse eelneva kirjaliku teavitamise ja nõusoleku menetlust Eesti Vabariigi suhtes jõustunud välislepingus või Euroopa Parlamendi ja nõukogu määruses (EL) 2024/1157 sätestatud juhul ja korras.“;

4) paragrahvi 1081 lõikes 1 asendatakse tekstiosa „Euroopa Parlamendi ja nõukogu määruse (EÜ) nr 1013/2006 artikli 50 lõikele 2a“ tekstiosaga „Euroopa Parlamendi ja nõukogu määruse (EL) 2024/1157 artiklile 62“;

5) seadust täiendatakse §-dega 1082–1084 järgmises sõnastuses:
„§ 1082. Pädev asutus 
Euroopa Parlamendi ja nõukogu määruse (EL) 2024/1157 artikli 75 kohane pädev asutus on Keskkonnaamet.

§ 1083. Kontaktisik 
Euroopa Parlamendi ja nõukogu määruse (EL) 2024/1157 artiklis 76 nimetatud kontaktisikud, kelle ülesanne on teavitada ja nõustada nimetatud määruse rakendamise kohta päringuid esitavaid isikuid või ettevõtjaid, määravad oma pädevuse piires Kliimaministeerium ja Keskkonnaamet.

§ 1084. Täitmise tagamise alane koostöö 
Asutus, kes vastutab Euroopa Parlamendi ja nõukogu määruse (EL) 2024/1157 artikli 65 lõikes 1 osutatud koostöö eest ja kes tegutseb kontaktpunktina nimetatud määruse artikli 61 lõikes 1 osutatud füüsilise kontrolli tegemiseks ning kelle alaliste töötajate hulgast valitakse nimetatud määruse artikli 66 lõikes 2 nimetatud jäätmesaadetiste määruse täitmise tagamise rühma esindajad, on Keskkonnaamet.

6) paragrahv 110 muudetakse ja sõnastatakse järgmiselt:
„§ 110. Eelneva kirjaliku teavitamise ja nõusoleku menetlus 

(1) Eesti Vabariigi suhtes jõustunud välislepingu või Euroopa Parlamendi ja nõukogu määruse (EL) 2024/1157 kohases eelneva kirjaliku teavitamise ja nõusoleku menetluses otsustab jäätmesaadetisele nõusoleku andmise käesoleva seaduse §-is 1082 nimetatud pädev asutus. 

(2) Lõikes 1 nimetatud pädeva asutuse kirjalik nõusolek on käesoleva seaduse tähenduses veoluba.“;

7) paragrahvi 113 lõikes 1 asendatakse sõnad „veoloa ärakiri“ sõnaga „veoluba“;

8) paragrahvid 114 ja 1141 tunnistatakse kehtetuks;

9) paragrahv 115 muudetakse ja sõnastatakse järgmiselt:
„§ 115. Jäätmete sisseveo, väljaveo ja läbiveoga seotud dokumentide ning andmete esitamine

(1) Jäätmete sisse-, välja- ja läbiveol kasutatavad dokumendid ning neis esitatavad andmed on sätestatud Euroopa Parlamendi ja nõukogu määruse (EL) 2024/1157 IA, IB, II ja VII lisas.

(2) Euroopa Parlamendi ja nõukogu määruse (EL) 2024/1157 artikli 27 lõikes 1 nimetatud  teave ja dokumendid esitatakse ja neid vahetatakse sama artikli lõikes 3 nimetatud Euroopa Komisjoni hallatava kesksüsteemi kaudu.

(3) Kui lõikes 2 sätestatud kohustuse täitmiseks kasutatakse Euroopa Parlamendi ja nõukogu määruse (EL) 2024/1157 artikli 27 lõikes 4 nimetatud süsteemi või tarkvara, esitatakse ja vahetatakse teave ja dokumendid selle süsteemi või tarkvara vahendusel.

(4) Pakendile, millele on Eestis kehtestatud tagatisraha, kohaldatakse sisseveol Eesti Vabariiki Euroopa Parlamendi ja nõukogu määruse (EL) 2024/1157 artiklis 18 sätestatud üldnõudeid, kui jäätmesaadetise kogus ületab neli kilogrammi.“;
10) paragrahvi 119 lõikes 6 asendatakse tekstiosa „§-de 108 ja 113“ tekstiosaga „§-de 108, 110, 113 ja 115“;

11) paragrahvi 1196 lõike 1 punktis 4 asendatakse tekstiosa „Euroopa Parlamendi ja nõukogu määruse (EÜ) nr 1013/2006“ tekstiosaga „Euroopa Parlamendi ja nõukogu määruse (EL) 2024/1157“.

§ 2. Seaduse jõustumine

Käesolev seadus jõustub järgmisel päeval pärast seaduse Riigi Teatajas avaldamist.

Lauri Hussar
Riigikogu esimees
Tallinn, ...................2026
______________________________________________________________________
Algatab Vabariigi Valitsus ..... .......................2026. a

(allkirjastatud digitaalselt)

